Jesse James Scream Awards -tapahtumassa vuonna 2007.
**Jesse Gregory James** (s. 19. huhtikuuta 1969) on yhdysvaltalainen televisiopersoona ja moottoripyörävalmistaja West Coast Choppersin toimitusjohtaja.

James on isännöinyt tositelevisiosarjoja, kuten Spike TV:n *Jesse James is a Dead Man* ja Discovery Channelin *Monsteri-talli*. James esiintyi myös *Tony Hawk’s Underground 2* -videopelissä.

Yksityiselämä
-------------

*Discovery Channel*nilla esitetyn väitteen mukaan Jamesin isoisoisoisä oli tunnetun lainsuojattoman Jesse Jamesin serkku. Jamesia ei ole kuitenkaan löydetty rikollisen jälkeläisten sukukirjoista, ja häntä onkin pyydetty todistamaan sukulaisuussuhteensa. Toistaiseksi hän ei ole vastannut pyyntöön (2010).

Jamesilla on kolme lasta: poika Jesse Jr. ja tytär Chandler ensimmäisen vaimonsa Karlan kanssa, jonka kanssa oli aviossa 1991-2002, ja tytär Sunny toisen vaimonsa aikuisviihdenäyttelijä Janine Lindemulderin kanssa (aviossa 2002-2004).

16. heinäkuuta 2005 James nai näyttelijä Sandra Bullockin, jonka hän oli tavannut tämän järjestettyä kummipojalleen kierroksen Monsteri-talliin.

Lokakuussa 2009 Jamesin ex-vaimo Lindemulder, joka oli ollut kuusi kuukautta vankilassa veropetoksen vuoksi, ryhtyi vaatimaan takaisin tuolloin 5-vuotiasta tytärtään. Jamesille oli aiemmin myönnetty täyshuoltajuus, ja hän piti oikeudestaan kiinni vetoamalla epäsopivaan kasvuympäristöön, jonka lapsi kohtaisi Lindemulderin luona. Joulukuussa James ja Bullock voittivat huoltajuuskiistan, ja Lindemulder sai oikeuden tavata tytärtään viikoittain päiväsaikaan.

Maaliskuussa 2010 syntyi mediakohu, kun useat eri naiset väittivät olleensa suhteessa Jamesiin tämän ja Bullockin avioliiton aikana. Bullock perui elokuvan *Elämä pelissä* promootiokiertueen vedoten "odottamattomiin henkilökohtaisiin syihin." 18. maaliskuuta James vastasi syytöksiin julkisella anteeksipyynnöllä ja toivoi, että hänen vaimonsa ja lapsensa joku päivä kykenisivät antamaan hänelle anteeksi hänen tuottamansa "tuskan ja häpeän." Samassa kuussa James kirjautui kuntoutukseen "hoitamaan henkilökohtaisia ongelmiaan" ja "pelastamaan avioliittonsa."  Huhtikuussa kuitenkin tuli julki, että Bullock oli hakenut avioeroa. Hän ilmoitti lisäksi aikovansa jatkaa parin adoptioprosessia, joka oli aloitettu jo neljä vuotta aiemmin. New Orleansissa syntynyt poika nimeltä Louis Bardo oli muuttanut heidän luokseen jo tammikuussa 2010, mutta pari oli päättänyt pitää asian toistaiseksi salassa. Avioero astui voimaan kesäkuussa, ja Bullock adoptoi lapsen yksinhuoltajana.

Elokuussa 2010 tatuointitaiteilija Kat Von D ilmoitti seurustelevansa Jamesin kanssa.  Mies itse julkaisi parin kihlauksen tammikuussa 2011: "Toisinaan lehdistö ymmärtää väärin, ja juuri niin on nyt käynyt. 2010 oli oikeastaan elämäni paras vuosi, sillä rakastuin parhaaseen ystävääni. Hän on uskomaton nainen, joka seisoi rinnallani silloin kun muu maailma käänsi selkänsä." Pariskunta erosi heinäkuussa 2011, mutta palasi nopeasti yhteen. Marraskuussa Von D kertoi kuitenkin julkisesti epäonnistuneesta suhteesta, joka sisälsi vain eroja ja sopimisia, ja ilmoitti myös suhteen päättyneen nyt lopullisesti. Von D kertoi, että James oli vuoden kuluessa pettänyt häntä liki 20 eri naisen kanssa.

Vuoden 2012 loppupuolella James kihlautui ammattilaisajaja Alexis DeJorian kanssa. He solmivat avioliiton 24. maaliskuuta 2013 morsiamen isän, miljonääri John Paul DeJorian tilalla.

Lähteet
-------

1. ↑  Discovery Channel :: Jesse James: Bio  10.9.2008. Dsc.discovery.com.
2. ↑  Jesse Gregory James, alias Jesse James Eric James. Viitattu 24.3.2010.
3. ↑  Jesse James Is A Dead Man – and a Fraud  30.1.2010. Ericjames.org. Viitattu 24.3.2010.
4. ↑  Eastman's Online Genealogy Newsletter: Hoax: Politician's Horse Thieving and Train Robbing Ancestor  30.1.2010. Blog.eogn.com. Viitattu 24.3.2010.
5. ↑  Sandra Bullock Adores Family Role.  *People*, March 14, 2007. Artikkelin verkkoversio. Viitattu March 12, 2008.
6. ↑   "Sandra Bullock Marries Biker Boyfriend"  (July 19, 2005). *People*. Viitattu March 12, 2008.
7. ↑  Martinez, Edecio."Sandra Bullock Battles Porn Star Janine Lindemulder for Child Custody" CBS News; October 29, 2009
8. ↑  Andrea Canning *et*Lindsay Goldwert & Sheila Marikar: Jesse James: Leave Sandra Bullock Out of Custody Fight *ABC News*.  6.11.2009. Viitattu 6.11.2009.
9. ↑  Andrea Canning '*et* Lindsay Goldwert & Sheila Marikar: Jesse James, Sandra Bullock Win Custody Battle With Porn Star Janine Lindemulder *ABC News*.  9.12.2009. Viitattu 9 December 2009.
10. ↑  Sandra Bullock Pulls Out of London Premiere *People*.  March 17, 2010. Viitattu March 31, 2010.
11. ↑  Without Sandra Bullock, Blind Side's Berlin Premiere Canceled *People*.  March 23, 2010. Viitattu March 31, 2010.
12. ↑  Jesse James Apologizes to Sandra Bullock and His Children *People*.  March 18, 2010. Viitattu March 18, 2010.
13. ↑  Jesse James Checks into Treatment Facility *People*.  March 30, 2010. Viitattu March 31, 2010.
14. ↑  EXCLUSIVE: Sandra Bullock Has Filed for Divorce *People*.  April 28, 2010. Viitattu April 28, 2010.
15. ↑  Sandra Bullock's Divorce Likely Won't Be Messy *People*.  April 28, 2010. Viitattu April 28, 2010.
16. 1 2  World Exclusive: Meet Sandra Bullock's Baby Boy!  April 28, 2010. People. Viitattu April 28, 2010.
17. ↑  Sandra Bullock, Jesse James Divorce FInalized TVGuide.com.
18. ↑  "'LA Ink' Star Sets the Record Straight About Her Relationship with Steve-O", BuddyTV.com, August 16, 2007
19. ↑  Jesse James and Kat Von D: Anatomy of a Split  July 26, 2011. E! Online.  Arkistoitu April 15, 2012.
20. ↑  Jesse James & Kat Von D Are Engaged *People*.  January 20, 2011.  Arkistoitu February 28, 2011. Viitattu January 20, 2011.  Additional WebCitation archive.
21. ↑  Elizabeth Leonard: Jesse James and Kat Von D Split  July 26, 2011. People.  Arkistoitu July 29, 2011. Viitattu 26.7.2011.
22. ↑  "Kat Von D Walks Out on GDLA Interview", MyFoxLA.com (KTTV website), July 27, 2011. WebCitation archive.
23. ↑  Kat Von D and Jesse James: Their Engagement Is Back On! *People*.  August 18, 2011.
24. ↑  Kat Von D and Jessie James Split, Again *People*.  Arkistoitu January 29, 2012. Viitattu 24 September 2011.
25. ↑  Kat Von D Says Jesse James Cheated on Her with 19 Women  Nov 14, 2011. ABC News. Viitattu April 26, 2013.
26. ↑  Jesse James Marries Drag Racer Alexis DeJoria  March 24, 2013. People. Viitattu March 24, 2013.

Aiheesta muualla
----------------

* Jesse G. James Internet Movie Databasessa. (englanniksi)